CELEX: C2005/229/58
Language: et
Date: 2005-09-17 00:00:00
Title: Kohtuasi T-256/05: Fernanda Ehrhardt-Avancini 1. juuli 2005. aasta hagi Euroopa Parlamendi vastu

17.9.2005   
            
            
               ET
            
            
               Euroopa Liidu Teataja
            
            
               C 229/27
            
         Fernanda Ehrhardt-Avancini 1. juuli 2005. aasta hagi Euroopa Parlamendi vastu
   (Kohtuasi T-256/05)
   (2005/C 229/58)
   Kohtumenetluse keel: prantsuse
   Fernanda Ehrhardt-Avancini, elukoht Luxembourg, esitas 1. juulil 2005 Euroopa Ühenduste Esimese Astme Kohtule hagi Euroopa Parlamendi vastu. Hageja esindajad on advokaadid Georges Vandersanden, Laure Levi ja Chiara Ronzi.
   Hageja palub Esimese Astme Kohtul:
   
               1.
            
            
               tühistada ametisse nimetava asutuse otsus, millega keelduti rahuldamast taotlust taastada hageja õigus 207 tunnile ja 30 minutile, mis olid maha arvatud tema puhkusest ja järgnevalt ka tema töötasust/pensionist;
            
         
               2.
            
            
               mõista välja viivised;
            
         
               3.
            
            
               mõista kohtukulud välja kostjalt.
            
         Õiguslikud alused ja peamised argumendid
   Vaidlusaluste asjaolude asetleidmise perioodil oli hageja ametnik Euroopa Parlamendis. Viimane saatis hagejale 21. juulil 2004 kirja, milles teatati, et ajavahemikul 28. mai — 11. juuli 2004 haiguse tõttu töölt puudutud aja eest on hageja põhipuhkusest lahutatud 207 tundi ja 30 minutit. Parlament võttis nimetatud otsuse vastu pärast hageja läbivaatust sõltumatu arsti poolt arstliku ekspertiisi menetluses vastavalt personalieeskirjade artiklile 59, mille käigus leiti, et hageja oli võimeline taas teenistusse asuma. Samuti jättis parlament rahuldamata seejärel hageja esitatud taotluse taastada tema õigus maha arvatud tundidele.
   Hagi toetuseks viitab hageja nii personalieeskirjade artikli 59 kui parlamendi sise-eeskirjade rikkumisele, kuna ta suunati arstlikku ekspertiisi ilma selle eelduseks olevat tervisekontrolli läbimata. Samuti toob ta välja põhjendamiskohustuse ja kaitseõiguse rikkumise ning põhimõtte patere quam ipse legem fecisti (kohustuse tegutseda enda kehtestatud reeglitest kinni pidades) rikkumise.